टाइम 8, तामुलपुर, आगष्ट 26: तामुलपुर आरो दारकुछि दख’रा दुलाराय बर’ फरायसा आफादा दिनै मोनसे लाइमोनफोरनि हाबाफारि खुंदों। बे हाबाफारियाव बिटिआर गोरोबथा आरो फैबाय थानाय बिटिसि बिसायखथिनि सायाव मोनसे गुवार सावरायलायनाय जायो। हाबाफारियाव गाहाइ आलासि महरै नुजाफैनानै बिबुंथि लाखियो मिरु दुलाराय बर’ फरायसा आफादनि बुंथिगिरि फनिन बर’आ। हाबाफारियाव तामुलपुर आरो दारकुछि दख’रा एबसुनि मावथि बिबान गोनां सोद्रोमाफोर आरो दाब दाब गामिनि लायमोन सेंग्रा सिख्लाफोर। गाहाइ आलासिनि बिबुंथियाव फनिन बर’आ बुङो दि बिटिआर गोरोबथायाव गोबां मोजां बिथांखिफोर दं जाय बिथांखिनि सुबिदाखौ लायमोन हान्जाया लानो हागोन होननानैबो बुङो।